CELEX: 62020TN0641
Language: mt
Date: 2020-10-20 00:00:00
Title: Kawża T-641/20: Rikors ippreżentat fl-20 ta’ Ottubru 2020 – Leonine Distribution vs Il-Kummissjoni

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/57
            
         
      Rikors ippreżentat fl-20 ta’ Ottubru 2020 – Leonine Distribution vs Il-Kummissjoni
      (Kawża T-641/20)
      (2021/C 19/61)
      Lingwa tal-kawża: l-Ingliż
      
         Partijiet
      
      
         Rikorrenti: Leonine Distribution GmbH (Munich, il-Ġermanja) (rappreżentant: J. Kreile, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni C(2020)5515 Finali tal-10 ta’ Awwissu 2020 li tistħarreġ il-legalità ta’ att tal-Aġenzija Eżekuttiva għall-Edukazzjoni, l-Awdjoviżiv u l-Kultura skont ir-Regolament tal-Kunsill (KE) 58/2003 (1);
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrent tinvoka tmien motivi.
      
                  1.
               
               
                  L-ewwel motiv ibbażat fuq l-allegazzjoni li l-Kummissjoni interpretat ħażin il-kliem tad-dokumenti ta’ sejħa.
                  
                              —
                           
                           
                              Qiegħed jiġi argumentat li l-kliem ma jippermettix li jiġi konkluż li n-nazzjonalità tal-“azzjonisti aħħara” u mhux dik tal-azzjonisti diretti hija deċiżiva għall-klassifikazzjoni tal-applikant bħala impriża Ewropea.
                           
                        
            
                  2.
               
               
                  It-tieni motiv ibbażat fuq l-allegazzjoni li l-Kummissjoni żbaljatament ċaħdet lil KKR European Fund IV LP bħala s-sid aħħari Ewropew ta’ LEONINE Distribution.
                  
                              —
                           
                           
                              Ir-rikorrenti qed targumenta li l-EACEA diġà tassumi li KKR European Fund IV LP għandu jitqies bħala s-“sid aħħari” tar-rikorrenti.
                           
                        
            
                  3.
               
               
                  It-tielet motiv ibbażat fuq l-allegazzjoni li l-Kummissjoni żbaljatament ibbażat id-deċiżjoni tagħha fuq allegat nuqqas ta’ informazzjoni dwar l-istruttura azzjonarja ta’ KKR European Fund IV LP.
                  
                              —
                           
                           
                              Għall-evalwazzjoni tal-eliġibbiltà tar-rikorrenti, l-istruttura ddettaljata tal-investituri individwali tal-fond ma hijiex importanti, iżda biss maġġoranza – żgurata – ta’ parteċipazzjoni minn azzjonisti Ewropej.
                           
                        
            
                  4.
               
               
                  Ir-raba’ motiv ibbażat fuq l-allegazzjoni li l-Kummissjoni ma ħaditx suffiċjentement inkunsiderazzjoni l-fatti tal-każ u l-għanijiet tar-Regolament (EU) Nru 1295/2013 (iktar ’il quddiem ir-“Regolament Ewropa Kreattiva”) (2)
                  
                  
                              —
                           
                           
                              Il-Kummissjoni bbażat id-deċiżjoni tagħha fuq id-dikjarazzjoni mhux ippruvata li l-fondi mitluba kienu ser jiġu ttrasferiti lil pajjiżi terzi;
                           
                        
                              —
                           
                           
                              Il-Kummissjoni, fid-deċiżjoni tagħha, ma eżaminatx l-għanijiet tal-liġijiet dwar l-għoti ta’ fondi.
                           
                        
            
                  5.
               
               
                  Il-ħames motiv ibbażat fuq l-allegazzjoni li d-deċiżjoni tal-Kummissjoni tmur kontra l-għanijiet tal-Linji gwida applikabbli dwar l-għoti ta’ fondi.
                  
                              —
                           
                           
                              Ċaħda tal-eliġibbiltà tar-rikorrenti għall-għoti ta’ fondi hija inkompatibbli mal-għanijiet tar-Regolament Ewropa Kreattiva.
                           
                        
            
                  6.
               
               
                  Is-sitt motiv ibbażat fuq l-allegazzjoni li d-deċiżjoni tal-Kummissjoni tmur kontra l-kunċett ta’ “xogħlijiet Ewropej” previst fir-Regolament Ewropa Kreattiva.
                  
                              —
                           
                           
                              Il-kunċett ta’ “xogħlijiet Ewropej”, li huwa ddefinit fid-Direttiva 2010/13/UE tal-Parlament Ewropew u tal-Kunsill (3) għandu jiġi interpretat b’mod wiesa’ u ma huwiex kompatibbli mal-interpretazzjoni restrittiva tal-Kummissjoni tal-eliġibbiltà għall-għoti ta’ fondi.
                           
                        
            
                  7.
               
               
                  Is-seba’ motiv ibbażat fuq l-allegazzjoni li d-deċiżjoni tal-Kummissjoni tikser il-prinċipju ta’ proporzjonalità.
                  
                              —
                           
                           
                              L-għoti ta’ fondi MEDIA, suġġett għall-użu tagħhom skont il-liġijiet dwar l-għoti ta’ fondi, kien ikun mezz daqstant effettiv iżda inqas restrittiv.
                           
                        
            
                  8.
               
               
                  It-tmien motiv ibbażat fuq l-allegazzjoni li l-Kummissjoni illegalment naqset milli tieħu inkunsiderazzjoni l-kjarifiki addizzjonali pprovduti mir-rikorrenti fl-ittra tagħha tal-15 ta’ Lulju 2020.
                  
                              —
                           
                           
                              Il-Kummissjoni kellha tieħu inkunsiderazzjoni l-osservazzjonijiet tar-rikorrenti, peress li dawn ma sarux tard u għalhekk ma kinux esklużi.
                           
                        
            
         (1)  Ir-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (ĠU, Edizzjoni Speċjali bil-Malti, Kapitolu 1, Vol. 4, p. 235).
      
         (2)  Regolament (UE) Nru 1295/2013 tal-Parlament Ewropew u tal-Kunsill tal-11 ta' Diċembru 2013 li jistabbilixxi l-Programm Ewropa Kreattiva (2014 sa 2020) u li jirrevoka d-Deċiżjonijiet Nru 1718/2006/KE, Nru 1855/2006/KE u Nru 1041/2009/KE (ĠU L 347, 2013, p. 221, Rettifika fil-ĠU L 189, 2014, p. 260).
      
         (3)  Direttiva 2010/13/UE tal-Parlament Ewropew u tal-Kunsill tal-10 ta’ Marzu 2010 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media awdjoviżiva) (ĠU L 95, 2010, p. 1, Rettifika fil-ĠU L 263, 2010, p. 15).